Valdeso pusiasalis

Valdeso pusiasalis () yra Argentinoje, Čubuto provincijoje, į šiaurės rytus nuo Puerto Madrino, išsikišęs į Atlanto vandenyną, siaura Carlos Ameghino sąsmauka jungiasi su žemynu. Plotas 3625 km². Pusiasalyje yra keletas druskingų ežerų, iš kurių viename yra viena žemiausių Pietų Amerikos vietų -40 m žemiau jūros lygio. Visa teritorija – gamtos rezervatas.

1999 m. Valdeso pusiasalis įtrauktas į UNESCO pasaulio paveldo sąrašą. Pakrantėse yra jūrų žinduolių, pvz., žieduotųjų ruonių, jūros dramblių gulyklos. Pusiasalis nuo jūros atitvėręs Naująją įlanką (Golfo Nuevo), kurioje galima sutikti ūsuotųjų banginių. Taip pat pakrantėse lankosi orkos.

Sausumoje gyvena nandu, guanakai, maros, lapės, skunkai, kormoranai. Pakrantėse apsilanko pingvinai. Iš viso pusiasalyje galima išvysti 181 paukščių rūšį.

 Nuorodos 
 Straipsnis apie Valdeso p – lį
 Puerto Pirámides miestelio, esančio pusisalyje, svetainė


Kategorija:Pietų Amerikos pusiasaliai
Kategorija:Argentinos reljefo formos
Kategorija:Pasaulio paveldo objektai Argentinoje